14/08/2014 | Administración LocalMunicipal
Cerceda
Intervención
Aprobación definitiva regulamento servicio axuda no fogar

Remítese o texto íntegro da ORDENANZA MUNICIPAL DO SERVIZO DE AXUDA NO FOGAR DO CONCELLO DE CERCEDA, aprobada en sesión plenaria celebrada o 28/04/2014, e dado que, rematado o prazo de exposición pública das mesmas non se presentaron alegacións, de conformidade co artigo 17.4 do Texto Refundido da Lei Reguladora das Facendas Locais, enténdense definitivamente aprobada, procedéndose á publicación do texto íntegro da ordenanza mencionada coas modificacións aprobadas Cerceda, 7 de agosto de 2014 José García Liñares, Alcalde do Concello de Cerceda. A Lei 7/1985, de 2 de abril, reguladora das bases de Réxime Local (BOE nº 80, do 3 de abril de 1985), establece no seu artigo 25.2 k) que os concellos exercerán, en todo caso, competencias nos termos da lexislación do Estado e das Comunicades Autónomas en materia de prestación de servizos sociais e de promoción e reinserción social. A Lei 13/2008, de 3 de decembro, de servizos sociais de Galicia, regula o dereito de todas as persoas aos servizos sociais, correspondéndolles, aos poderes públicos, garantir este dereito, posibilitando así que as liberdades e igualdades entre individuos sexan reais e efectivas, tal e como consagra a propia Constitución Española. A Lei 13/2008, de 3 de decembro, de servizos sociais de Galicia, establece no seu capítulo II, o catálogo de servizos sociais, onde define o servizo de axuda no fogar coma un servizo consistente en ofrecerles un conxunto de atencións ás persoas ou familias no seu propio domicilio, para facilitar o seu desenvolvemento e permanencia no seu contorno habitual. Esta mesma lei establece no seu artigo 11. f) que é función dos servizos sociais comunitarios básicos a xestión da axuda no fogar. Coa entrada en vigor da Lei 39/2006, de 14 de decembro, de Promoción da Autonomía Persoal e Atención ás persoas en situación de dependencia, así como a normativa estatal e galega que a desenvolve, fíxose necesario establecer un novo marco regulador de carácter básico dos contidos, formas de prestación e aspectos procedementais e organizativos de axuda no fogar de maneira que coa aprobación da Orde do 22 de xaneiro de 2009 pola que se regula o servizo de axuda no fogar, se estableceron pautas de carácter xeral para asegurar un nivel equitativo de atención a todas as persoas que tiñan limitada a súa autonomía persoal. O Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia, establece no seu artigo 7. b) como requisito xeral dos centros e programas de servizos sociais, dispoñer dunhas normas de funcionamento, visadas polo órgano competente, en materia de autorización e inspección de servizos sociais, da Xunta de Galicia, que garanta o respecto ao dereito das persoas usuarias e establezan as condicións de prestación e desenvolvemento dos servizos. Coa aprobación e publicación do Decreto 99/2012, do 16 de marzo, polo que se regulan os servizos sociais comunitarios e o seu financiamento, faise necesario adaptar a normativa municipal existente en materia de axuda no fogar co fin de dar cumprimento ao establecido na disposición derradeira primeira do citado decreto. O Decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento do seu custo, dálle unha nova redacción aos artigos 14.2, 59 e 61 do Decreto 99/2012, do 16 de marzo, polo que se regulan os servizos sociais comunitarios e o seu financiamento, polo que se fai necesario adaptar a normativa municipal existente en materia de axuda no fogar ao establecido nos mencionados artigos. En consecuencia e coa finalidade de garantir unha equidade, calidade e intensidade homoxéneas nos tipos de atención e os criterios de participación económica das persoas usuarias, o Concello de Cerceda, de conformidade co marco normativo referenciado que confire aos concellos a potestade regulamentaria, e de autoorganización dentro da esfera das súas competencias, regula os requisitos e condicións da prestación do servizo de axuda no fogar municipal, a través da presente ordenanza. É obxecto desta ordenanza a regulación do servizo de axuda no fogar desenvolvido polo concello de Cerceda. O establecido nesta ordenanza é de aplicación ao servizo de axuda no fogar que se desenvolve no concello de Cerceda.1. O servizo de axuda no fogar é un servizo público de carácter local, consistente en ofrecer un conxunto de atencións ás persoas ou unidades de convivencia no propio domicilio, para facilitar o seu desenvolvemento e a permanencia no seu contorno habitual.2. O servizo de axuda no fogar poderá prestarse, a calquera persoa ou unidade de convivencia, para as cales, de acordo coa valoración técnica correspondente, supoña un recurso idóneo de atención. De xeito particular, o servizo atenderá persoas maiores con déficits de autonomía e persoas con discapacidade, especialmente cando carezan de apoio persoal no seu medio inmediato.3. O servizo de axuda no fogar ten por obxecto prestar un conxunto de atencións ás persoas no seu domicilio, dende unha perspectiva integral e normalizadora, naquelas situacións en que teñan limitada a súa autonomía persoal ou nos casos de desestructuración familiar. Son obxectivos do servizo de axuda no fogar: a) Mellorar a calidade de vida das persoas usuarias. b) Posibilitar a permanencia das persoas no seu contorno de convivencia habitual. c) Favorecer e potenciar a autonomía persoal no propio domicilio. d) Manter, mellorar e recuperar as redes de relación familiar e social. e) Previr situacións de dependencia ou exclusión social. f) Retardar ou evitar a institucionalización. g) Reforzar a solidariedade e potenciar o voluntariado social.1. De conformidade coa valoración técnica realizada en cada caso polos servizos sociais, no marco do servizo de axuda no fogar poderán prestarse os seguintes tipos de atención de carácter básico: a. Atencións de carácter persoal na realización das actividades básicas da vida diaria, tales como: I. Asistencia para levantarse e deitarse. II. Apoio no coidade e hixiene persoal, así como para vestirse. III. Control do réxime alimentario e axuda, se é o caso, para alimentarse. IV. Supervisión, cando proceda, das rutinas de administración de medicamentos prescritas por facultativos. V. Apoio para cambios posturais, mobilizacións, orientación espacio-temporal. VI. Apoio a persoas afectadas por problemas de incontinencia. b. Atencións de carácter persoal na realización doutras actividades da vida diaria, tales como: I. Acompañamento fóra do fogar para acudir a consultas ou tratamentos. II. Apoio na realización de xestións necesarias e urxentes. c. Atención das necesidades de carácter doméstico e da vivenda, tales como: I. Limpeza e mantemento da hixiene e salubridade da vivenda. II. Compra de alimentos e outros productos de uso común. III. Preparación dos alimentos. IV. Lavado e coidado das prendas de vestir. V. Coidados básicos da vivenda. Este tipo de atención poderá ser facilitado en parte, se é o caso, por programas específicos de lavandería ou alimentación a domicilio. d. Atencións de carácter psicosocial e educativo: intervencións técnico-profesionais formativas e de apoio ao desenvolvemento das capacidades persoais, á afectividade, á convivencia e á integración na comunidade así como á mellora da estructuración familiar.2. Con carácter complementario, o servizo de axuda no fogar poderá incorporar, entre outros, os seguintes tipos de atención: a. Actividades de acompañamento, socialización e desenvolvemento de hábitos saudables. b. Prestación de atención a distancia mediante dispositivos de teleseguimento, teleasistencia e similares. c. Adaptacións funcionais do fogar. d. Servizo de podoloxía. e. Servizo de fisioterapia.3. Poderán integrarse, ademais, dentro do servizo de axuda no fogar, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e calidade de vida.4. En todo caso, as atencións prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía.5. En ningún caso poderán formar parte das actuacións desenvolvidas polo servizo: a. A realización de actividades domésticas, que non fosen incluídas no proxecto de intervención e no acordo de servizo. b. Actuacións, que polo seu carácter sanitaria, deban en todo caso, ser realizadas por persoal facultativo.1. O servizo de axuda no fogar estará aberto a todas as persoas ou unidades de convivencia para as que, de acordo coa valoración técnica correspondente, supoña un recurso idóneo de atención. De xeito particular, o servizo atenderá persoas maiores con déficits de autonomía e persoas con discapacidade, especialmente cando carezan de apoio persoal no seu contorno inmediato, así como fogares con menores, en que se observe a necesidade dunha intervención de carácter socioeducativo. Tamén poderá dar unha resposta preventiva e socializadora a diversas situacións de familias en risco de exclusión social.2. En todo caso, darase prioridade de acceso ao servizo ás persoas que teñan un dereito recoñecido de atención dentro do sistema de autonomía e atención á dependencia. As persoas usuarias do servizo, no marco dos dereitos que con carácter xeral se lle recoñecen na lexislación aplicable sobre servizos sociais e, se é o caso, sobre o procedemento administrativo común, terán dereito: 1. A seren tratadas co respecto debido á súa dignidade, intimidade e autonomía.2. A accederen e utilizaren o servizo en condicións de igualdade e non discriminación.3. A recibiren unha atención individualizada e adaptada ás súas necesidades, coa calidade e duración determinadas en cada caso.4. A recibiren unha información de xeito áxil, suficiente, veraz e comprensible sobre os recursos e as prestacións do sistema galego de servizos sociais, así como a que sexan asistidas e orientadas nos trámites necesarios de cara ao seu acceso aos demais sistemas de benestar social.5. A teren asignada unha persoa profesional de referencia que actúe como interlocutora principal e que asegure a coherencia da intervención.6. A coñeceren a organización e o regulamento do servizo.7. Ao tratamento confidencial dos seus datos, de acordo co disposto na Lei orgánica 15/1999, do 13 de decembro, de protección de datos de carácter persoal.8. A coñeceren a situación do seu expediente.9. A seren informadas, de xeito claro e preciso, sobre a intervención prevista e elixir libremente, dentro da capacidade de oferta do sistema e logo da valoración técnica, o tipo de medidas ou de recursos adecuados para o seu caso, así como a participar na toma de decisións que modifiquen o proceso de intervención acordado.10. Á calidade dos servizos recibidos e a presentaren queixas e suxestións á persoa coordinadora do servizo.11. Ao respecto dos seus dereitos lingüísticos, garantindo, en todo caso, o desenvolvemento da actividade do servizo dende a práctica dunha oferta positiva do idioma galego. As persoas usuarias, no marco dos deberes que con carácter xeral se establecen no artigo 7 da Lei 13/2008, de servizos sociais de Galicia, e, se é o caso, na lexislación vixente sobre o procedemento administrativo común, terán os seguintes deberes: 1. Cumprir as normas, requisitos e procedementos para o acceso aos diferentes servizos.2. Facilitar a información precisa e veraz sobre as circunstancias determinantes para o acceso e utilización dos servizos, así como comunicar ao persoal de referencia, os cambios de circunstancias familiares, sociais ou financeiras que puideran resultar relevantes na asignación, modificación, suspensión ou extinción das prestacións ou servizos.3. Cumprir coas condicións do servizo, facilitando e colaborando na execución das tarefas do persoal ao seu cargo e poñendo á súa disposición, cando se trate dun servizo realizado no domicilio, os medios materiais necesarios.4. Colaborar co persoal encargado do seu caso, acudindo ás entrevistas programadas, seguindo as orientacións e participando no desenvolvemento das actividades incluídas no servizo, centro ou programa en función das súas capacidades e nos termos acordados en cada caso.5. Manter unha actitude positiva de colaboración coas persoas profesionais dos servizos sociais comunitarios, participando activamente no proceso pautado de mellora, autonomía persoal e inserción social.6. Facilitar e cooperar no seguimento, avaliación e inspección do servizo.7. Respectar a dignidade persoal e profesional das persoas que lles presten o servizo, así como respectar os límites das súas obrigas laborais.8. A comunicar, con dez días de antelación, en circunstancias ordinarias e previsibles, calquera ausencia temporal que puidese impedir ou dificultar a execución dos servizos que, se fose o caso, se prestasen no seu domicilio.1. Son causas de extinción do servizo de axuda no fogar, as seguintes: a. A renuncia da persoa usuaria, mediante solicitude segundo modelo Anexo X b. O cambio de programa individual de atención ou do proxecto de intervención que implique un cambio de asignación de recurso e a súa incompatibilidade e co servizo de axuda no fogar. b. Traslado definitivo da súa residencia a outro concello, presentación da solicitude segundo Modelo anexo X c. Falecemento da persoa usuaria. d. Incumprimento reiterado dos deberes e obrigas establecidas para as persoas usuarias na prestación do servizo. e. A falta reiterada de pagamento do servizo. f. Desaparición das causas que motivaron a prestación do servizo.2. Ademais, con carácter xeral, a alteración das circunstancias tidas en conta para a concesión do servizo, poderá dar lugar á modificación das condicións de prestación nas que fora concedido inicialmente. Os cambios de circunstancias, en calquera caso, deberán subsanarse no expediente individual, mediante un novo informe social.3. Cando se trate dun servizo público de axuda no fogar, asignado a persoas en situación de dependencia, na correspondente resolución de Programa Individual de Atención, consonte ao establecido na Orde de 2 de xaneiro de 2012, de desenvolvemento do Decreto 15/2010, do 4 de febreiro, polo que se regula o procedemento para o recoñecemento do sistema para a Autonomía e Atención á Dependencia, o procedemento para a elaboración do Programa Individual de Atención e a organización e funcionamento dos órganos técnicos competentes, modificado polo Decreto 148/2011, do 7 de xullo, a incoación por parte da entidade titular do servizo, dun expediente de extinción ou modificación das condicións de prestación do servizo, deberá notificarse en todo caso ao órgano competente para ditar resolución de Programa Individual de Atención. Previa solicitude (Anexo X), son causa de suspensión temporal do servizo, logo de tramitación do correspondente expediente e informe razoado do persoal técnico coordinador do servizo, que deberá incorporarse ao expediente persoal, as que seguen: 1. Ausencia temporal do domicilio: neste caso o servizo poderá suspenderse por un máximo de tres meses, debendo acreditar a persoa usuaria as causas que motivan a súa ausencia.2. Modificación temporal das causas que motivaron a necesidade do servizo: poderá suspenderse o servizo en tanto persista o cambio de circunstancias causante da suspensión, coa excepción das prazas vinculadas a un dereito exercido dentro do sistema de autonomía e a atención á dependencia, suposto no que se estará ao disposto na correspondente normativa reguladora. O servizo público de axuda no fogar será prestado polo Concello de Cerceda ben directamente, ou ben mediante as diversas modalidades de contratación da xestión de servizos públicos, regulados na normativa vixente sobre contratos do sector público, a través de entidades privadas debidamente autorizadas.1. Existirá un profesional de referencia, que actuará como coordinador do servizo e que deberá estar en posesión dunha cualificación mínima de diplomatura universitaria na área de servizos sociais. No caso de que o número de persoas usuarias sexa menor de 50, o persoal técnico mínimo esixible será de 0,02 profesionais en cómputo de xornada completa por persoa usuaria. Nos demais casos aplicarase a seguinte táboa: 2. O persoal que presta atención directa nos domicilios das persoas usuarias estará formado por auxiliares de axuda no fogar, que, no caso de prestar o servizo a persoas en situación de dependencia valorada, deberán estar en posesión do título de formación profesional de grao medio de atención sociosanitaria ou equivalente, regulado no Real Decreto 496/2003, do 2 de maio, ou en posesión do certificado de profesionalidade de atención sociosanitaria a persoas no domicilio ou equivalente, regulado no Real Decreto 1379/2008, do 1 de agosto, polo que se establecen os certificados de profesionalidade da familia profesional de servizos socioculturais e á comunidade.3. O seguimento da prestación do servizo nos domicilios das persoas usuarias realizarase polo persoal coordinador, sempre que as circunstancias o fagan necesario e, como mínimo, con carácter bimensual. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no proxecto de intervención e no acordo de servizo.4. O Concello de Cerceda, e de ser o caso, a entidade prestadora en réxime privado do servizo, abrirá un expediente por cada persoa usuaria ou por cada unidade de convivencia á que presta o servizo, no cal constará, cando menos: a. Un informe social, asinado por un traballador ou traballadora social da entidade titular do servizo. b. Un proxecto de intervención, asinado polo técnico responsable, segundo o Anexo IX desta ordenanza. c. Un acordo de servizo asinado entre o Concello de Cerceda e a persoa usuaria, segundo o Anexo VIII desta ordenanza. d. Informes de seguimento periódicos, que terán un carácter bimensual, ou extraordinarios, cando as circunstancias así o aconsellen. En todo caso, o tratamento da información contida nos expedientes, realizarase de acordo coa Lei 15/1999, do 13 de decembro, de protección de datos de carácter persoal. O acceso ao servizo de axuda no fogar municipal producirase de acordo co seguinte: 1. O acceso será prioritario e directo para as persoas que, tendo recoñecida unha situación de dependencia, se lles asigne a axuda no fogar na correspondente resolución de programa individual de atención, e consonte a aplicación do programa de asignación de recursos, establecido no título II do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do programa individual de atención e a organización e funcionamento dos órganos técnicos. Para estes efectos, o Concello de Cerceda, cando sexa o caso, procederá a dar de alta as persoas en agarda, de acordo coa orde de prelación establecida no programa de asignación de recursos. As persoas para as que o programa individual de atención, determine o servizo de axuda no fogar como recurso principal ou idóneo terán, en todo caso, preferencia sobre aquelas ás que se lles asigne o servizo de axuda no fogar como respiro do coidador.2. Para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia, segundo o calendario de implantación que se establece na Lei 39/2006, o acceso ao servizo, logo da prescrición técnica do profesional de referencia resolverase en réxime de libre concorrencia, segundo o seguinte procedemento: a. Presentación da solicitude, segundo o anexo I desta ordenanza, dirixida ao Alcalde no Rexistro Municipal do Concello, acompañada da seguinte documentación:  Fotocopia do DNI da persoa beneficiaria do servizo e das persoas que convivan no mesmo domicilio, de ser o caso.  Fotocopia da tarxeta sanitaria da persoa solicitante.  Volante de convivencia, será tramitado de oficio.  Informe médico ou clínico sobre o seu estado de saúde. Anexo II  Certificado de discapacidade e/ou certificado do grao e nivel de dependencia, de ser o caso.  Certificación do número de conta. Anexo V  Xustificantes de ingresos da persoa solicitante e do resto dos membros da unidade de convivencia: 1. Fotocopia da última declaración da renda, ou no seu defecto, certificado de imputacións do IRPF, expedido pola Axencia Tributaria correspondente.2. Certificados de todos os ingresos procedentes de salarios, pensións, subsidios e outros bens que posúan 3. Xustificante de aluguer de vivenda, de ser o caso.4. Autorización para a consulta do IRPF Anexo III VII. Xustificantes de patrimonio de todos os membros da unidade familiar.1. Recibo/s de IBI 2. Saldo/s contas bancarias, actualizado a 31 de decembro.3. Documentación dos vehículos de tódolos membros da unidade familiar 4. Autorización para a consulta de datos patrimoniais (Anexo IV) VIII. Calquera documentación que solicite o técnico de servizos sociais para a resolución do expediente. En todo caso, o tratamento da información contida nos expedientes individuais, realizarase de acordo coa normativa vixente, en materia de protección de datos de carácter persoal. As solicitudes incompletas contarán cun prazo de 10 días para emendar deficiencias, en caso de non facelo, serán arquivadas sen máis trámite tal como se establece na lexislación que regula o procedemento administrativo. b. As solicitudes presentadas serán valoradas polo/a traballador/a social dos servizos sociais comunitarios do Concello, que, unha vez realizada a correspondente visita domiciliaria, determinará, mediante o informe técnico, a idoneidade do servizo, así como a intensidade recomendable para cada caso concreto, tendo en conta todas as circunstancias de necesidade e a aplicación do baremo establecido a tal fin, segundo anexo VI c. O departamento de Servizos Sociais elaborará un Informe – proposta (Anexo VII) que será elevado ao órgano competente para dictar resolución. O prazo máximo para resolver será de tres meses. No caso de que sexa favorable, a mesma terá a consideración de alta no servizo. En caso de non existir dispoñibilidade, a solicitude pasará a integrarse na lista de agarda, nunha orde de prioridade determinada pola puntuación que obtivese na aplicación do baremo. No caso de empate da puntuación, atenderase por orde temporal da demanda. d. Cando concorran circunstancias que aconsellen a intervención inmediata do servizo, a Alcaldía, ou concelleria delegada de ser o caso, resolverá o expediente, á vista do informe-proposta do/a traballador/a social. Este informe conterá as causas que motiven a tramitación pola vía de urxencia. O procedemento de urxencia terá validez mentres se manteña a situación desencadeante. A desaparición desta, levará consigo a extinción do servizo e a tramitación pola vía ordinaria. e. Para o inicio da prestación do servizo será requisito previo asinar o acordo de servizo, segundo o modelo establecido no anexo VIII desta ordenanza (anexo III da Orde de 22 de xaneiro de 2009). f. Anualmente, farase unha revisión de todas as persoas beneficiarias do servizo, co fin de comprobar que cumpre as condicións para a continuidade do mesmo. Para a renovación anual do servizo, as persoas beneficiarias deberán presentar a documentación establecida no apartado a) deste artigo, agás aquela que xa conste no seu expediente individual.1. O prazo de alta no servizo, será como máximo dunha semana, dende que a persoa usuaria se lle asigna o recurso dende o Programa de Asignación de Recursos para as persoas que acceden ao servizo na modalidade de dependencia, ou dende que se dita resolución por parte da Alcaldía, ou concellería delegada de ser o caso, para as persoas que acceden ao servizo na modalidade de libre concorrencia. Para as persoas usuarias ás que se lles concede o servizo, pola vía de urxencia, o prazo de alta será como máximo de dous días.2. Previo ao inicio do servizo, o persoal técnico realizará unha avaliación da situación e establecerá un consenso coa persoa usuaria, sobre as actuacións e tarefas a desenvolver no domicilio. Designarase tamén a persoa profesional de referencia.3. A asignación do persoal de atención directa farase en base ao perfil requirido para cada caso concreto, e realizarase unha visita domiciliaria para a presentación do persoal de atención directa á persoa usuaria. Se a persoa beneficiaria, rexeita ao/á auxiliar de axuda no fogar que se lle asigna, sen razón suficientemente xustificada, pasará á lista de agarda ata que se lle asigne outro/a auxiliar, sempre que sexa tecnicamente posible. Os cambios no persoal técnico asignado, así como nos horarios de prestación do servizo, que deban efectuarse, por circunstancias de necesidades de organización do servizo, comunicaranse á persoa beneficiaria, seguindo en vigor o acordo asinado.4. Para o inicio da prestación do servizo, será requisito previo, asinar o acordo de servizo, segundo o modelo establecido no anexo VIII desta ordenanza.5. O persoal técnico elaborará un proxecto de intervención, segundo o anexo IX desta ordenanza (anexo II da Orde do 22 de xaneiro de 2009), que deberá conter: días da semana de atención, horario concreto no que se desenvolverá a prestación, identidade do persoal de atención directa responsable da execución do proxecto, obxectivos e tarefas a desempeñar no domicilio, e o seguimento efectivo da prestación no domicilio do usuario, con carácter mínimo bimensual.6. Farase entrega á persoa usuaria, dunha copia da ordenanza municipal de axuda no fogar, debidamente visada polo órgano competente.7. Así mesmo, entregaráselle á persoa usuaria e ao persoal de atención directa, o documento que conteña as tarefas a desenvolver no domicilio.8. Informarase ás persoas usuarias da existencia dun libro de reclamacións, que estará á súa disposición, para calquera queixa ou reclamación. No caso de queixa ou reclamación, facilitarase unha copia da queixa á persoa usuaria e remitirase o orixinal ao servizo de inspección no prazo de tres días, xunto cun informe do caso, segundo establece o artigo 6. i) do Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia.9. O departamento de servizos sociais do Concello abrirá un expediente por cada persoa usuaria ou por cada unidade de convivencia á que presta o servizo, no cal constará, cando menos: a. Un informe social, asinado por un traballador ou traballadora social da entidade titular do servizo. b. Un proxecto de intervención, asinado polo técnico responsable, segundo o Anexo IX desta ordenanza. c. Un acordo de servizo asinado entre o Concello de Cerceda e a persoa usuaria, segundo o Anexo VIII desta ordenanza. d. Informes de seguimento da prestación do servizo nos domicilios das persoas usuarias, que terán, como mínimo, un carácter bimestral ou extraordinario, cando así as circunstancias o aconsellen.1. A intensidade do servizo determinarase, con carácter xeral, en horas mensuais de atención, distribuídas en función das necesidades da persoa usuaria e do informe técnico.2. A intensidade do servizo de axuda no fogar, para as persoas atendidas no marco do sistema de autonomía persoal e atención á dependencia, estará predeterminada no seu programa individualizado de atención. A súa aplicación horaria será flexible e conforme co proxecto de intervención, de xeito que, cando menos, se garanta a cobertura das necesidades de atención de carácter persoal na realización das actividades básicas da vida diaria, relacionadas no artigo 4.1º a) da Orde de 22 de xaneiro de 2009, pola que se regula o servizo de axuda no fogar, todos os días da semana.3. Nos restantes casos, a intensidade do servizo, virá determinada na prescrición efectuada polo departamento de servizos sociais do concello.4. A intensidade do servizo de axuda no fogar para persoas dependentes poderá ser reducido a pedimento da persoa usuaria, anexo X. Artigo 15º.- Determinación da capacidade económica do sistema de atención a persoas usuarias da dependencia. Derrogado Artigo 16º.- Determinación da capacidade económica das persoas usuarias doutros servizos que impliquen copagamento. Derrogado Artigo 17º.- Participación no financiamento do servizo das persoas dependentes con dereito de atención recoñecido como usuarias do servizo de axuda no fogar. Derrogado Artigo 18.- Participación das persoas usuarias no financiamento doutros servizos que impliquen copagamento. Derrogado Artigo 19º.- Afectación dos ingresos municipais polo copagamento dos servizos. Derrogado No caso das entidades privadas que presten o servizo de axuda no fogar, mediante financiamento total ou parcial con fondos públicos, ou que atendan a persoas usuarias derivadas do sistema de autonomía persoal e atención á dependencia, manterán unha coordinación efectiva cos servizos sociais comunitarios básicos, establecendo un protocolo de comunicación de altas no servizo de cada persoa usuaria, así como unha copia do correspondente proxecto de intervención e dos informes de seguimento, dirixidos aos servizos sociais comunitarios básicos do Concello ou entidade local. Artigo 21º.- Obrigados ao pagamento. Derrogado Artigo 22º. -Nacemento da obriga de pago. Derrogado As infraccións e sancións rexeranse, no relativo aos pagos, pola Lei 58/2003, do 17 de decembro, xeral tributaria e polo Real Decreto 939/2005, do 29 de xullo, polo que se aproba o Regulamento Xeral de Recadación, e no resto das materias, polo disposto na Lei 13/2008, de 3 de decembro, de servizos sociais de Galicia.1. A sede oficial do servizo estará situada nas dependencias municipais. Concretamente, a oficina de base do programa ubicarase no Departamento de Servizos Sociais Comunitarios Básicos, onde se xestionará o Servizo de Axuda no Fogar, así como a participación na xestión das prestacións destinadas a garantir a autonomía persoal e a atención á dependencia, nos termos establecidos na normativa que resulte aplicable.2. O horario de atención ó público para o Programa de Axuda no Fogar estará exposto nas dependencias do Departamento de Servizos Sociais Comunitarios. Esta ordenanza derroga expresamente as ordenanzas anteriores do regulamento de axuda no fogar e calquera outra disposición de igual ou inferior rango que sexa contraria á mesma. Esta ordenanza entrará en vigor ao día seguinte da súa publicación no Boletín Oficial da Provincia da Coruña. D. /Dª. ……………………………………………………………….…………………………. con domicilio en ….…….……………………….……., Concello de Cerceda, con DNI/NIF …………………………. Tel. …………………… Por todo elo e sendo coñecedor/a da ordenanza de regulamento do servizo Ser incluído/a como usuario/a do servizo de axuda no fogar municipal e declaro ser certos todos os datos aportados coa solicitude, e asemade presenta a seguinte documentación:  Fotocopia do DNI da persoa beneficiaria do servizo e das persoas que convivan no mesmo domicilio.  Fotocopia da tarxeta sanitaria da persoa solicitante.  Informe médico ou clínico sobre o seu estado de saúde. Anexo II  Certificado de discapacidade e/ou certificado do grao e nivel de dependencia.  Certificación do número de conta, anexo V Xustificantes de ingresos da persoa solicitante e do resto dos membros da unidade de convivencia:  Fotocopia da última declaración da renda, ou no seu defecto, certificado de imputacións do IRPF, expedido pola Axencia Tributaria correspondente.  Certificados de todos os ingresos procedentes de salarios, pensións, subsidios e outros bens que posúan  Xustificante de aluguer de vivenda, de ser o caso.  Autorización para a consulta do IRPF (Anexo III) Xustificantes de patrimonio de todos os membros da unidade familiar.  Recibo de IBI  Saldo contas bancarias, actualizado a 31 de decembro.  Documentación dos vehículos de tódolos membros da unidade familiar  Autorización para a consulta de datos patrimoniais (Anexo IV) Outros documentos:  ………………………………………………………. CERCEDA, ………. de…………………………………. de ……. SINATURA Sr. Alcalde-Presidente do Concello de CERCEDA ( A Coruña) TRASTORNOS MAIS RELEVANTES PADECIDOS: OUTRAS ENFERMIDADES _________________________________________________________________________________________________________________________________________________________________________________________________________________________________________________________________________________________________________________________________________ Asinado: O/a medico/a A/s persoa/s abaixo asinante/s autoriza/n ao Concello de Cerceda á solicitar a Axencia Estatal de Administración tributaria, información de natureza tributaria para o recoñecemento, seguimiento e control da prestación do servizo de axuda no fogar. A presente autorización outórgase aos efectos do recoñecemento, seguimiento e control para o establecementos da taxa da prestación do servizo de axuda no fogar,( artigos do 59 ao 62 do Decreto 99/2012, do 16 de marzo, polo que se regulan os servizos sociais comunitarios e o seu financiamento) e en aplicación do disposto pola disposión adicional 4ª da Lei 40/1998, que mantén a súa vixencia tras a entrada en vigor do Real decreto lexislativo 3/2004, polo que se aproba o texto refundido da Lei do imposto sobre a renda das persoas físicas, en no artigo 85.1. k) da lei 58/2003, xeral tributaria que permiten previa autorización do/a interesado/a, a cesión dos datos tributarios que precise con Concello de Cerceda para o desenvolvemento das súas funcións. Datos que posúa a axencia tributaria do imposto sobre a renda das persoas físicas do exercicio. B) datos de outros membros da familia, cuxos ingresos son computable segundo a ordenanza reguladora de axuda no fogar, para o recoñecemento, seguimiento e control a prestación do servizo. Cerceda, …………. de ……………………………………. de ………. A/s persoa/s abaixo asinante/s autoriza/n ao Concello de Cerceda á solicitar a dirección Xeral de Castastro, información de natureza patrimonial para o recoñecemento, seguimiento e control da prestación do servizo de axuda no fogar. A presente autorización outórgase aos efectos do recoñecemento, seguimiento e control para o establecementos da taxa da prestación do servizo de axuda no fogar, en aplicación do Decreto 99/2012, do 16 de marzo, polo que se regulan os servizos sociais comunitarios e o seu financiamento (artigos 59 e 60). Datos que posúa a dirección xeral de Catastro sobre o patrimonio B) datos de outros membros da familia, cuxos valores patrimoniais son computable segundo a ordenanza reguladora de axuda no fogar, para o recoñecemento, seguimiento e control a prestación do servizo. Cerceda, …………. de ……………………………………. de ………. DATOS PERSOAIS DATOS DA ENTIDADE BANCARIA Cerceda, …………. de …………………………………………… de …………………………… Sinatura da persoa beneficiaria Delixencia do/a axente bancario. Acéptase a designación de conta bancaria para a domiciliación dos recibos de axuda no fotar Cerceda, …………. de …………………………………………… de …………………………… Sinatura e selo da entidade bancaria     RESUMO DA VALORACIÓN ________________________________________________ traballador/a social do Concello de Cerceda, propoño a seguinte resolución para que a Concellería de Servizos sociais, educación e igualdade, adopte a resolución que estime oportuna. PROPÓN:  CONCEDER A D./Dna. ___________________________________________, con DNI __________________________, e puntación de baremación ________, a prestación do Servizo de Axuda no Fogar solicitado, por reunir tódolos requisitos esixidos e coas seguintes condicións:  Prestacións:     Achega conómica:  Data de inicio do servizo: ………………………………………. Lista de Agarda:  Número de horas e días á semana …………… horas/dia, dias ……………………………………  Intensidade do servizo: …………………………………………………………………………………….  DENEGAR A: D./Dna. _____________________________________________ con DNI __________________________, e puntación de baremación_________, a prestación do Servizo de Axuda no Fogar solicitado, por non reunir tódolos requisitos esixidos para tal fin e que se especifican a continuación: 1.2. 3. Cerceda, de de O/A traballador/a social Reunidos en ……………………………………………………………………., o día ….………………………………., dunha parte don/dona …………………………………………………………………. con DNI.……………………. E doutra.…………………………………………………………………………, en calidade de traballador/a social responsable do servizo de axuda no fogar do Concello de Cerceda 1. Que o concello de Cerceda prestará o servizo de axuda no fogar (SAF), a persoa arriba cita, dende o día ………. de ………… de ……. 2. Que a prestación do servizo de axuda no fogar realizarase para as persoas usuarias de dependencia con carácter indefinido e para as persoas que accedan ao servizo polo sistema de libre concorrencia por un prazo de ……………………………………………., con posibilidade de prorroga segundo a valoración técnica do departamento de Servizos Sociais do concello de Cerceda.3. Que o SAF se levará a cabo por un total de …….…… horas/mensuais, distribuídas semanalmente nos seguintes días …………………………………………………………………………………………. 4. Que atendendo ao Decreto 99/2012, do 16 de marzo, ao Decreto 149/2013, do 5 de setembro, á Orde de Axuda no fogar, a ordenanza fiscal que regula as taxas do SAF, e á aplicación do baremo que corresponde, a persoa usuaria cunha porcentaxe económica de ………………. €, polo que lle corresponde unha porcentaxe de ………… % da súa capacidade económica. En base ao anterior e tendo en conta a intensidade do servizo, comprométese a achegar a cantidade de …………………. € polo total das horas prestadas. Que atendendo ao Decreto 99/2012, do 16 marzo, a Orde do Servizo de Axuda no fogar, a Ordenanza Fiscal municipal que regula as taxas do SAF, e á aplicación do baremo correspondente, a persoa usuaria conta con unha capacidade económica de ………………. €, polo que lle corresponde unha porcentaxe de ……………. % sobre o custo do servizo de SAF libre concorrencia. En base ao anterior e tendo en conta a intensidade do servizo, comprométese a achegar a cantidade de ………… € polo total das horas prestadas. Esta cantidade variará en función das horas efectivamente prestadas.5. Que persoa usuaria acepta domiciliar o abono da taxa do SAF establecido no punto 4º, na entidade bancaria da súa elección, no número de conta autorizado para tal fin.6. Que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes:  Atencións de carácter persoal  Atención de carácter persoal doutras actividades da vida diaria (acompañamento fora do fogar)  Atención de carácter apoio psicosocial e educativo  Atención de carácter domestico e da vivenda  Atención de carácter técnico e complementario  ………………………………………………………………………….  …………………………………………………………………………. 9. As modificación que puidese haber nas condicións inicialmente estipuladas neste acordó, deberán ser recollidas nun documento novo asinado pola persoa usuaria e a persoal responsable do SAF, sendo anexadas o acordo orixinal 10. Que o servizo se prestará atendendo as condicións reguladas no Orde do servizo de axuda no fogar e na ordenanza municipal do SAF, onde están recollidos os dereitos e obrigas da persoa usuaria, baixas temporais e causas de extinción.11. Que nas dependencias do concello se atopa o libro de queixas e reclamacións a disposición das persoas usuarias 12. Que co presente acordo se lle entregará á persoa usuaria unha copia da ordenanza reguladora do servizo de axuda no fogar debidamente visada. Ambas partes dan a súa conformidade ó presente acordo de prestación do SAF, e así o asinan. Cerceda, …………., de …………………………… de ……………. A persoa usuaria O/a traballador/a social Antecedentes relevantes: Días da semana Tipo de servizo a prestar [4] Perfil dos/as profesionais Outros servizos: Existencia: Servizos/apoios: Nº de horas semanais: Obxectivos do servizo proposto: Tarefas a realizar: Técnico responsable: Asdo.: EXPOÑO: Que é beneficiario/a do Servizo de Axuda no Fogar do Concello de Cerceda dende a data ……………………, e a causa de……………………………….………………….………………………………………………………………………………………………………………………………………………………………………………………………………………………………………………………………………………………………………………………………………………………………………………………….……………………………. SOLICITO:  Baixa temporal con reserva de praza.  Ampliación de horas de SAF número de horas ……………/mes  Reducción de horas de SAF: número de horas ……………/mes  Baixa definitiva do servizo. Cerceda, …. de …………. de ………. Asdo. [ 1 ] Identificación do expediente en SIUSS [ 2 ] Número de orde desta intervención en relación co total realizadas neste expediente [ 3 ] Tipoloxía SIUSS [ 4 ] Pódese empregar a tipoloxía SIUSS